  Виталий Пронин Удмурт ужрадъёсысь зал тыр учкисьёсты адӟыса котьку шумпотоно.Туала удмурт кырӟанлы кӧня ке гожъёс  Кылем кӧснуналэ Ижысь «Аксион» культурая юртын ньылетӥзэ ортчиз удмурт кырӟанъя «Элькуновидение» конкурс.Соку ик пусйыны кулэ, та синмаськымон ужрад «Мынам  Удмуртие» телерадиокомпанилэн  кичӧлтэмезъя  лэсьтӥське. Сое ортчытыны юртто Культурая но туризмъя министерство но «Удмурт кенеш» огазеяськон. Проектлэн валтӥсь  ужпумез – выль удмурт кырӟанъёс кылдытон,  талантъёсты усьтон, соосты калыке поттыны юрттон. Вормисьёс луо... трос.  Нырысь ик асьсэлэсь дунъетсэс верало  конкурсэ пыриськись мукет командаос (ёросъёс). Та дунъетъя али  ворме Якшур-Бӧдья ёросысь  «Воля» ансамбль – соос люказы ...балл. Но югдур воштӥськыны быгатоз, угось  4-тӥ ноябре  телеверсия бере  быръёнэ пыриськозы учкисьёс  - соос   смс амалэн куара сётыса, кинэ ке мукетсэ но вормисе поттыны быгатозы. Татын ини ваньмыз потоз котькуд ёрослэн «висьыны» быгатэмез бордысь. Вормись басьтоз 40 сюрс манет.Со сяна, быдэн 5 сюрс манет премиен пусъемын луозы устоез крезьгурчи но устоез кылбурчи. Йылпумъянъёс озьы ик лэсьтэмын луозы 4-тӥ ноябре.Табере радызъя.Учкисьёс. Удмурт ужрадъёсысь  зал тыр учкисьёсты    адӟыса котьку шумпотоно. Шӧдӥське, мылкыдзы капчи, со дыре ик ваньмыз «висё» асьсэ ёрос понна: концертэ флагъёсын, плакатъёсын, сяськаен лыктэмын. Тужгес но висъяськизы пургаос, дэбесъёс, глазъёс, алнашъёс. Но кичабонъёссэс ӧз жалялэ  мукет  артистъёс понна но. Ӟечокъёс.Дунъясьёс (жюри). Ужрад  лэсьтӥське «Евровидение» конкурс амалъя. Кырӟан гожтӥсь но (текстсэ но, крезьгурзэ но), сое быдэстӥсь но  одӥг  ёросысь луыны кулэ. Вожвылъяськонэ пыриськисьёсты  дунъяло  мукет ёросъёс, ӵемысь со культурая управлениосын ужасьёс луо. Асьсэлэсь синмаськемзэс соос сцена вылысен  баллъёсын веразы: 3-тӥ интылы – 8 балл, 2-тӥлы – 10, 1-тӥлы – 12 балл.  Кызьы-мар (кыӵе критерийёсъя)  соос пуктэмын вал, нокин ӧз валэкты, со гинэ ӧвӧл,  дунъясь аслэсьтыз кин луэмзэ но ӧз вера – соин ик юан кылдӥз: ачиз со марзэ-созэ валаз-а, угось куд-огез удмурт кылэз уг тодо. Иське, со  дунъяны быгатӥз  кырӟанлэсь вылтуссэ гинэ. «Воля», Якшур-Бӧдья. Соку ик пусъё костюмъёссэс – кырӟаны кутскемзылэсь азьло ик синмаськоно ни.Профессионал жюри пумысен мынам юанъёсы ӧвӧл. Та рад, кылсярысь, крезьгурез дунъязы  шаерысьтымы тодмо композитор Евгения Копысова,  Крезьгурчиослэн огазеяськонэнызы кивалтӥсь, музыковед Марина Ходырева, калык артист Геннадий Ганьков,  текстъёсты  эскерыны сётӥзы  кылбурчиослы: филология наукаосъя кандидатлы Виктор Шибановлы, «Удмурт дунне» газетлэн валтӥсь редакторезлы Зинаида Рябининалы, кырӟан кылъёс гожъясьлы Мария Галеевалы.  Но  учкисьёслы но, конкурсэ пыриськисьёслы но организаторъёс ласянь валэктэмын ӧй вал, мае дунъяло таосыз. Угось мон тодэмъя, композиторъёс дунъязы  кырӟанъёслэсь крезьгурзэс, нош кылбурчиос – текстъёсты. Малпасько, татын ик йылпумъянъёс лэсьтысалзы ке, тунсыкогес луысал. Нош табере  4-тӥ ноябрез возьмано.Нуисьёс. Кельшизы.  Вероника Ваулиналэн будэмез шӧдӥське. Браво! Саша Бикузин  кыӵе вань, сыӵе вань – огшоры но оскымон, со  уг шуды, соин ик быгатэ аслыз синмаськытыны. Сценарий туж узыр  - сӥземын   Удмурт кунлык басьтэммы дырысен 95 ар тырмонлы, сое лыдэ басьтыса, журналистъёс   вакчияк тодматӥзы конкурсэ пыриськись котькуд ёросэн.  Кык Светланаос (Пикулева, Кибардина)  котьку сямен синмаськымонэсь: чебересь, йӧноесь, кыллы кисыязы уг пыро... Но ӧз кельшы режиссёрлэн  сцена вылын пазяськемез...Артистъёс (конкурсантъёс).   Соку ик -  ваньдылы  тау. Тӥтэк ужрад ӧй ортчысал. Гожто  сцена вылэ потам радзыя.Андрей Корнилов, Пичи Пурга. Ассэ ноку адӟылэме ӧвӧл. Кырӟанэз шулдыр, жингрес, соку ик  сьӧраз кырӟам потыны ӧдъя. Выступление сярысь пӧртэм вераськонъёс вал - Иван Котельников, пе, учкисез ас вылаз кыскиз. Озьы оло юрттӥз, пе, оло люкетӥз. Мыным Андрей кельшиз:  йӧно,  кужмо мугоро – таӵеослы туж ӝог синмасько нылъёс. Номер туж валаса лэсьтэмын – гимнастёркаен пияш  армиысь побывкае бертыса, яратон нылыз доры дыртэ кадь.Ольга Матвеева, Можга.  Куараез жингрес,  ачиз чебер, костюмез ӟеч. Анна Дмитриевна будэм тодмо брангурт песянайёсынымы ӵош, но пинал дыръяз кошкем Сарапулэ.Прохор Столбов, Сьӧлта. Паймытӥз  арганзэ йыринуллань берыктыса шудэменыз. Крезьгурез но кылъёсыз но аслаз. Крезьгураз шӧдӥське кавказ шӧм, шудэм манераз - Виктор Цой. Эмоциос ӧй вал. Пумен пияш юрттӥсьёсызлэн -  хип-хоп эктӥсьёслэн вужеразы ышиз.Лиана Корепанова, Дэри. Чебер, яркыт, синмаськымон костюмен. Шудтэм яратон сярысь кырӟан. Сокем пыриз роляз – кайгыремез люкетӥз кырзанзэ пумозяз чылкыт быдэстыны.  Но мыло-кыдо.«Алнаш мылкыд», Алнаш.  Кырӟанзэс хит уд шуы, вожзэс медаз вае.  20 ар талэсь азьвыл  сое  кельшытысалзы, дыр. Но воргоронъёс туж тыршизы, сюлмысь кырӟаменызы возьматӥзы, кыӵе  со - алнаш мылкыд. Кылъёсыз  умоесь, но  кырзакузы  тросэз соос сииськизы,  ужано интонирование но артикуляция бордын.Анна Девятова, Сарапул.  Конкурслэн шедьтосэз! 76 арес. Кырӟанэз – шедевр! Кылъёсыз но, крезьгурез но аслаз. Нялтас вераса, Брангурт песянай. Бен-бен, Анна Дмитриевна будэм тодмо брангурт песянайёсынымы ӵош, но пинал дыръяз кошкем Сарапулэ.  Кылбуръёс гожъя. Туж шаплы. Огаз конкурсэ пыриськемез бере, дӥсьтэм  Корепанов-Камскиен тодматскыны, зэм, кырӟанме ӧз ушъя, но мон ӧй ӝожомы, шуэ. Сценв вылын со сылиз чылкак огназ – презентацитэк, арганчитэк, но  зыл-зыл куараез,  малпаськытӥсь кылбур чуръёсыз котькуд учкисьлэн сюлэмаз пыриз, дыр.«Задор мылкыд», Ижкар. Удмуртъёслэн  кӧня «заводской» поколенизы быгатысал та кырӟанэз аслыз гимн карыны, но та конкурслэн форматэзлы, кызьы шуо, со ӧзгес тупа. Валасько.Елена Чиркова, Балезино. Туж жингрес куараё,  сцена таӵеосты яратэ. Но огватаз эктисьёс потыса, «шобретэз» ас вылазы кыскизы, кырӟан вунӥз.«Кам син», Кез. Кылӥ ни вал элькун «Герберын».  Кырӟанын уггес тырмы задорез,  вылӥ тонъёсыз.  Но пиос туж тыршизы. Кез ёрос та конкурсэ  мыло-кыдо пыриське, молодцы.Анастасия Шильнякова, Вавож.  Чебер, яркыт. Кырӟа шонер, вольыт.«Воля», Якшур-Бӧдья. Соку ик пусъё костюмъёссэс – кырӟаны кутскемзылэсь азьло ик синмаськоно ни. Пиос туж йӧноесь, нокыӵе  тулкымъяськемзы уг шӧдӥськы,  сцена вылын асьсэды туж  быгатыса возё, чебер кырӟало. Баянистсы – супер. Пусйыны кулэ,  та рад конкурсэ трос пиосъёс пыриськизы, со туж шумпотымон. «Задор мылкыд», Ижкар. Удмуртъёслэн кӧня «заводской» поколенизы быгатысал та кырӟанэз аслыз гимн карыны, но та конкурслэн форматэзлы, кызьы шуо, со ӧзгес тупа.«Шудбур», Дэбес. Ох, ӟырдыт  кырӟазы – тани-тани зал вадьсы лопырскозы кадь.  Рэп мултэс потӥз. Кырӟанэз пӧртэм манерен быдэстыны вырон сое ӧжытак уськытӥз.  Но дартсы!«Забава», Шаркан. Кырӟало чылкыт, мур - профессионалъёс кадь. Кырӟанзы но аспӧртэм. Видеоряд валаса лэсьтэмын.   Номер туж ӟеч дасямын. Вокалистъёс быдэс номер ӵоже ог интыязы сылӥзы – сыӵе шӧдон вал, быдэс хор кырӟа шуыса...Юрий Князев, Глаз. Сцена вылэ шляпаен,  горд подтяжкаосын потэмез бере малпай вал, маке но а-ля Дима Загребин радысь луоз шуыса. Но ӧвӧл - вылтусыз (образэз) янгыша вылэм, кырӟанэзлы со уг тупа.  Нош ачиз кырӟанэз  туж кельшиз. Эсьма, кылъёссэ но тодам поныса вуттӥ. Куараез чылкыт, уг пычкиськы.Радъясьёс. Туж бадӟым тау шуэм потэ та ужрадэз ортчытӥсьёслы, шуг-секытъёс шоры учкытэк, соос кутско но лэсьто.  Тыршо арысь аре ӟечгес, яркытгес лэсьтыны. Трос  тышкаськон-пыкылон кылъёс кыло, но лэсьто.  Тау, Сергей Касаткин, Павел поздеев, Светлана Кибардина, Светлана Пикулева, Светлана Белых, Вероника Ваулина, Александр Бикузин. Юргис Алексеев, Борис Петров, Валя Русаева, Майя Бывальцева, геннадий Корепанов, операторъёс, звукорежиссёръёс, светотехникъёс – ваньды, кин  юрттэ удмурт кырӟанлы жингыртыны!Татьяна Ишматова Туспуктӥз Стас Иванов Теги: Элькуновидение  